Source: https://podnikam.sk/danove-priznanie-typ-b-szco-a-pausalne-vydavky-zdanenie-honorarov/
Timestamp: 2020-08-10 15:20:32+00:00

Document:
Daňové priznanie typ B (SZČO) - paušálne výdavky a zdanenie honorárov | Podnikam.sk '); document.write(''); }
3. júna 2015 Zdroj Podnikam.SK, SC Tlačiť
Ako vyplniť daňové priznanie za rok 2014 v prípade uplatnenia paušálnych výdavkov pre SZČO, čiže živnosť? Paušálne daňové priznanie je iné ako v prípade dokladovania zdaniteľných nákladov a výdavkov. Príklad obsahuje aj zdanenie autorského honorára.
Daňové priznanie za rok 2014 a paušálne výdavky
Paušálne výdavky predstavujú jeden zo spôsobov uplatnenia výdavkov daňovníkom. Paušálne výdavky 2015 sú v rovnakej výške ako za rok 2014.
Daňovník si ich môže uplatniť len v prípade príjmov z podnikania (§ 6 ods. 1 zákona o dani z príjmov) a zo samostatnej zárobkovej činnosti podľa § 6 ods. 2 zákona o DPH, ak je platiteľom alebo nie je platiteľom DPH len časť zdaňovacieho obdobia a neuplatňuje preukázateľné daňové výdavky. Čo sa týka témy paušálne výdavky a odvody, tak na ne nemá „paušál“ žiaden vplyv pre rok 2015.
Uplatňujú sa vo výške 40 % z úhrnu príjmov, najviac však do výšky 5 040 eur ročne.
Ako si uplatniť paušálne výdavky v priebehu roka?
Ak daňovník získa živnostenské oprávnenie na podnikanie v priebehu zdaňovacieho obdobia, môže si uplatniť paušálne výdavky najviac vo výške 420 eur mesačne, a to počnúc mesiacom, kedy získal živnostenské oprávnenie.
V prípade uplatnenia paušálnych výdavkov sú v sumách výdavkov zahrnuté všetky výdavky živnostníka okrem zaplateného poistného a príspevkov, ktoré je povinný platiť v súvislosti s dosahovaním príjmov zo živnosti. Toto zaplatené poistné a príspevky si môže uplatniť vo výdavkoch v preukázanej výške.
Petra Horáková prevádzkovala nechtové štúdio na základe živnostenského oprávnenia (§ 6 zákona o dani z príjmov). Podnikať začala od 1.3.2014 do 31.12.2014. Nie je platiteľkou DPH. Má jednu dcéru, na ktorú si uplatňuje daňový bonus. Za rok 2014 dosiahla príjmy zo živnostenského oprávnenia vo výške 10 579,00 eur, odvody do Sociálnej poisťovne neplatila a preddavky do zdravotnej poisťovne uhradila v celkovej výške 507,15 eur. V roku 2014 mala ešte príjem za príspevky do časopisov, z ktorých nebola vybratá daň. Rozhodla sa, že si bude uplatňovať výdavky percentom z príjmov.
Rodné číslo dieťaťa: 070216/1133
Suma príjmov podľa § 6 ods. 1 písm. b) za rok 2014: 10 579,00 €
Suma výdavkov (40 % z príjmov uvádzaných v § 6 ods. 1 písm. b) za rok 2014): 4 231,60 €
Suma výdavkov (40 % z príjmov uvádzaných v § 6 ods. 2 písm. a) za rok 2014): 136,00 €
Suma výdavkov vrátane preukázateľne zaplatených príspevkov na sociálne a zdravotné poistenie za rok 2014: 4 367,60 € + 507,15 €
Suma preukázateľne zaplateného poistného na zdravotné poistenie: 507,15 €
Suma preukázateľne zaplatených príspevkov na sociálne a zdravotné poistenie spolu: 507,15 €
Petra Horáková mala v roku 2014 príjmy na základe živnostenského oprávnenia podľa § 6 ods. 1 písm. b) a § 6 ods. 2 písm. a) zákona č. 595/2003 Z. z. o dani z príjmov v znení neskorších predpisov. Aká je teda jej povinnosť podať daňové priznanie? Živnostník ho podáva za rok 2014 a táto povinnosť mu vyplýva z dôvodov, že jej dosiahnuté príjmy boli vyššie ako 1 901,67 eur a, zároveň, že si uplatňuje daňový bonus.
Petra Horáková vyplní daňové priznanie k dani z príjmov fyzickej osoby typ B vydané MF SR č. MF/18544/2014-721, ktorého súčasťou je potvrdenie o podaní daňového priznania a poučenie na jeho vyplnenie.
Daňové priznanie k dani z príjmov fyzickej osoby (FO) typ B je určené pre daňovníkov s príjmami podľa § 5 až § 8 zákona č. 595/2003 Z. z. o dani z príjmov v znení neskorších predpisov (príjmy zo závislej činnosti, príjmy z podnikania, z inej samostatnej zárobkovej činnosti, z prenájmu a z použitia diela a umeleckého výkonu, príjmy z kapitálového majetku, ostatné príjmy) a nie sú oslobodené od dane.
Daňovník, ktorý uplatňuje daňové výdavky paušálne, je povinný viesť daňovú evidenciu o príjmoch v časovom slede na zistenie základu dane (čiastkového základu dane) vrátane prijatých dokladov, ktoré spĺňajú náležitosti účtovných dokladov, ako aj evidenciu o zásobách a o pohľadávkach. Nie je povinný zostavovať účtovnú závierku.
Pre rok 2014 aj 2015 je podobný postup. Ak chcete vedieť ako vyplniť daňové priznanie typ B za rok 2014 aj 2015, aké je na to tlačivo a čo všetko obsahuje a ste SZČO, tu nájdete návod. Pozor na pojmy – paušálna daň vs. paušálne výdavky, čo si veľa ľudí zamieňa. Tu je príklad pre výpočet, aby ste mali správne vyplnené daňové priznanie vzor typ B.
Riadok 01 – uvedie DIČ: 1020101221.
Rok – uvedie obdobie, za ktoré sa daňové priznanie podáva, t.j. 2014.
Riadky 27 a 28 – uvedie svoje telefónne číslo a e-mailovú adresu.
Riadok 32 – uvedie meno, priezvisko, rodné číslo dieťaťa a počet mesiacov, za ktoré uplatňuje daňový bonus, t.j. 12 mesiacov.
Tento oddiel nevypĺňa, nakoľko v roku 2014 nemala príjmy zo závislej činnosti podľa § 5 zákona.
V stĺpci 01 riadok 5 – uvedie výšku príjmov za príspevky do časopisov , t. j. 340 €.
Daňovníčka sa pri príjmoch za články v časopise rozhodla využiť postup podľa § 43 ods. 14 zákona o dani z príjmov, t.j. dopredu (pred vyplatením príjmu ) sa dohodla s platiteľom dane v písomnej zmluve, že si bude vysporiadať daň z vyplatených príjmov sama v daňovom priznaní po skončení zdaňovacieho obdobia. Daňovníčka (autor) takéto príjmy v podanom daňovom priznaní zaradí medzi príjmy podľa § 6 ods.2 písm. a) zákona o dani z príjmov (s možnosťou uplatnenia výdavkov).
TIP: Ako je to so zdaňovaním autorských honorárov
V stĺpci 01 riadok 9 – uvedie príjmy z r. 1 – 8, t. j. 10 919 €.
V stĺpci 02 riadok 9 – uvedie výdavky zo živnosti a z vytvorenia diela a umeleckého výkonu a z použitia alebo poskytnutia práv z priemyselného alebo iného duševného vlastníctva podľa § 6 ods. 2 písm. a) zákona vrátane preukázateľne zaplatených príspevkov na sociálne a zdravotné poistenie, t. j.:
» 40 % z 10 919 € = 10 579 € + 340 = 4 367,60 € + 507,15 € (preukázateľne zaplatené príspevky na sociálne a zdravotné poistenie) = 4 707,15 €.
Pozn.: Keďže daňovníčka začala podnikať až od marca, mohla by si uplatniť paušálne výdavky v sume max. 420 € za mesiac, t. j. 420 x 10 = 4 200 €. V našom príklade predstavujú vypočítané paušálne výdavky sumu vyššiu (4 367,60 €), ako je maximálna suma, ktorú si daňovníčka môže uplatniť. Z uvedeného dôvodu si daňovníčka uplatňuje len maximálnu sumu 4 200 € + preukázateľne uhradené poistné na zdravotné a sociálne poistenie.
preukázateľne zaplatené poistné uvedie vo výške 507,15 €;
V stĺpci zásoby uvedie údaj na konci zdaňovacieho obdobia – 2 100
V stĺpci pohľadávky neuvádza nič, nebo nemá žiadne pohľadávky.
Údaje z tabuľky č. 1 riadok 09 sa prenášajú na stranu 4 do riadku 37 príjmy = 10 919 € a riadku 38 výdavky = 4 707,15 €.
Na riadku 39 sa vypočíta základ dane = r. 37 – r. 38 = príjmy – výdavky = 10 919 € – 4 707,15 € = 6 211,85 €. Údaj z r. 39 sa opíše do riadku 43 (základ dane).
Oddiely VII. a VIII. nevypĺňa, nakoľko v roku 2014 nemala príjmy tohto charakteru.
Prvú časť IX. Oddielu „Prehľad o uplatňovanej daňovej strate z predchádzajúcich zdaňovacích období“ nevypĺňa.
Vyplní časť „Uplatnenie daňovej straty z predchádzajúcich zdaňovacích období“ IX. oddielu nasledovne:
Riadok 66 – prenesie sa údaj z riadku 43 daňového priznania, čo je čiastkový základ dane z príjmov podľa § 6 ods. 1 a 2 zákona = 6 211,85 eur.
Riadok 67 – nevypĺňa.
Riadok 68 – uvedie sa údaj z riadku 66, t.j. 6 211,85 eur.
Riadky 69 až 72 – nevypĺňa.
Riadok 73 – prenáša sa údaj z riadku 68, t. j. suma 6 211,85 €.
Riadok 74 – nezdaniteľná časť základu dane na daňovníka, v našom prípade 3 803,33 €.
Keďže základ dane je 6 211,85 €, čo je < ako 19 809 €, daňovník má nárok na nezdaniteľnú časť vo výške 3 803,33 €. Ak by daňovník dosiahol základ dane > ako 19 809 €, nezdaniteľná časť základu dane na daňovníka by sa vypočítala nasledovne: 8 755,578 – (základ dane : 4).
(Pomôcka na vyplnenie daňového priznania FO pre rok 2014 pri uplatnení nezdaniteľných častí základu dane je súčasťou „Poučenia na vyplnenie DP k dani z príjmov FO“).
Riadok 78 – je súčtom riadkov 75, 76, 77 a 78, t. j. 3 803,33 €.
Riadok 79 – výpočet základu dane zníženého o nezdaniteľnú časť, t. j. r. 73 – r. 78, t. j. 2 408,52 €.
Riadok 80 – r. 79 + r. 71 + r. 72, t. j. 2 408,52 €.
Riadok 81 – výpočet dane, t. j. 19 % zo základu dane 2 408,52 € = 457,61 €.
Riadok 90 – prenáša sa údaj z riadku 81, t. j. suma 457,61 €.
Riadok 94 – prenáša sa údaj z riadku 90, t. j. suma 457,61 €.
Riadok 95 – uvedie sa nárok na daňový bonus vo výške 256,92 € na 1 dieťa za 12 mesiacov.
Riadok 96 – daň znížená o daňový bonus, t. j. 457,61 € – 256,92 € = 200,69 €.
Riadok 97 – nevypĺňa.
Riadok 98 – vyplní údaj z riadku 95, t. j. 256,92 €
Riadky 99 až 108 – nevypĺňa.
Riadok 109 – daň na úradu 200,69 €.
Riadok 110 – nevypĺňa.
Oddiel XI. a XII. nevypĺňa.
Riadok 121 – údaje sa vypočítajú nasledovne: 2 % z 200,69 eur = 4,0138 eur. Po zaokrúhlení 4,01 eur.
Poznámka: Podiel do výšky 3 % zo zaplatenej dane môže prijímateľovi poukázať fyzická osoba, ktorá v zdaňovacom období vykonávala dobrovoľnícku činnosť počas najmenej 40 hodín a predloží o tom písomné potvrdenie, ktoré je prílohou daňového priznania.
Riadok 123 – uvádza sa počet všetkých príloh, ktoré sú súčasťou priznania. Petra Horáková uvedie 1 prílohu, ktorá bude súčasťou podaného daňového priznania. Ide o:
prílohu – Údaje na účely sociálneho poistenia a zdravotného poistenia (je súčasťou tlačiva),
potvrdenie o vyplatených honorároch za články
Podkladom na to, aby ste si honoráre zahrnuli do daňového priznania (DP), je potvrdenie o vyplatených honorároch na daňové účely. Keďže k daňovému priznaniu sa prikladajú kópie potvrdení o všetkých príjmoch, je potrebné doložiť aj toto potvrdenie. Ak je z honorárov zrazená zrážková daň, je daňová povinnosť vysporiadaná, a tento príjem sa do DP už neuvádza. Viac o autorských honorároch.)
Príloha: ÚDAJE PRE ÚČELY SOCIÁLNEHO A ZDRAVOTNÉHO POISTENIA (str. 12 daňového priznania)
Petra Horáková uvedie do r. 14 sumu 507,15 €.
Keďže Petra Horáková v roku 2014 neuhrádzala žiadny nedoplatok z ročného zúčtovania zdravotného poistenia, do riadku 15 uvedie umu z riadku 15, t. j. 507,15 €.
DPFO_B_2014_HORAKOVA_PETRA (pdf, 264 KB)

References: § 6
 § 6
 § 6
 § 6
 § 6
 § 6
 § 5
 § 8
 § 5
 § 43
 § 6
 § 6
 § 6